Vilert participa en una reunió sobre democràcia i govern local - Comarques - Diari de Girona
Vilert participa en una reunió sobre democràcia i govern local
Els membres de la Fundació Democràcia i Govern Local, a Tenerife.
El president de la Diputació de Girona, Enric Vilert, va viatjar divendres a Tenerife per participar en la seva primera reunió com a membre del Patronat de la Fundació Democràcia i Govern Local. La Diputació va acordar adherir-se a aquesta fundació, de la qual formen part 17 ens provincials més, el passat 23 de setembre.
La Fundació Democràcia i Govern Local és una entitat sense ànim de lucre, constituïda el maig de 2002, que té la finalitat de donar suport a actuacions i iniciatives per al coneixement, l'estudi, la difusió i l'assessorament en matèria de règim local. També es vol convertir en un espai de debat i contacte perquè els ens provincials intercanviïn experiències.